El Consell de la Infància se suma a la celebració del Dia de la Dona
06 març 2020

## El Consell de la Infància se suma a la celebració del Dia de la Dona06 març 2020Última actualització: 14 juliol 2025

![](../gestion/img/_AO_4625-copia.jpg)  
  

El Dia de La Dona se celebra tots els 8 de Març, per a reivindicar la igualtat d'oportunitats entre les dones i els homes. Aquesta commemoració no fou institucionalitzada fins a 1975, quan des de l'Organització de Nacions Unides (ONU) es va decidir a donar oficialitat a aquesta celebració.  
En aquest sentit, els xiquets i xiquetes del Consell de la Infància de Gandia han volgut sumar-se a la iniciativa convidant a tots els centres educatius de Gandia a una jornada lúdica per donar veu i enaltir les accions que promouen la igualtat, el respecte i la tolerància.

Aquesta jornada, pensada i dissenyada pel Consell de la Infància de Gandia, s'ha celebrat a hui a la Casa de la Marquesa, ampliant les activitats fins a la plaça del Prado on els alumnes han realitzat diversos tallers.

  
La jornada ha estat presentada per la regidora delegada d'Infància, Liduvna Gil i ha tingut la intervenció de la alcaldessa de Gandia, Diana Morant, qui els ha dirigit unes paraules enaltint la igualtat entre dones i homes, destacant el respecte entre dones i homes, i empoderant a totes les xiquetes i xiquets de Gandia a dur a terme els seus somnis des de la igualtat, la tolerància i el respecte.  
L'acte ha conclòs en la lectura del Manifest elaborat i llegit pels xiquets i xiquetes del Consell de la Infància, on han ficat en relleu valors com la igualtat i la respecte.

Tota la jornada ha estat amenitzada per la rapera de Gandia "La Cris" i tres actrius han donat vida a tres dones notables de Gandia: Lucrecia Borgia, Maria Enríquez i la Delicà de Gandia, unint en un mateix acte la història, l'actualitat i el futur de Gandia.

A més a més, al llarg de la jornada els participants han realitzat diversos tallers, un d'ells es quedarà a la plaça del Prado, de forma permanent, un "graffiti" per la igualtat amb el lema triat pel Consell de la Infància "SOM MOLT MÉS DEL QUE VEUS", i un altre, més efímer, estarà a disposició de tota la ciutadania que vullga visitar-lo i participar en ell, tenint l'oportunitat de deixar la seua empremta en forma de ploma.

En la jornada han participat un total de quasi 400 alumnes procedents del CC Nuestra Señora del Carmen, CEIP Sant Francesc de Borja, CEIP Botànic Cavanilles, CEIP Cervantes i CEIP Les Foies, i la col·laboració del Consell de Joves i a les Regidories d'Igualtat i Cultura per la seua col·laboració.